ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ՇԻՐԱԿԻ ՄԱՐԶ**

**ԳՅՈՒՄՐՈՒ ՀԱՄԱՅՆՔԻ ԱՎԱԳԱՆԻ**

**Ո Ր Ո Շ ՈԻ Մ**

**«--» դեկտեմբերի 2023 թվական N ---**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ 2016 ԹՎԱԿԱՆԻ ՄԱՅԻՍԻ 6-Ի N 60-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ՂԵԿԱՎԱՐԻՆ ՀԱՄԱՁԱՅՆԱԳՐԻ ՓՈՓՈԽՈՒԹՅՈՒՆ ՍՏՈՐԱԳՐԵԼՈՒ ԼԻԱԶՈՐՈՒԹՅՈՒՆ ՏԱԼՈՒ ՄԱՍԻՆ**

Հաշվի առնելով Հայաստանի Հանրապետության Ֆինանսների նախարարության և Վերակառուցման և զարգացման եվրոպական բանկի միջև «Գյումրու քաղաքային ճանապարհներ» ծրագրի(այսուհետ՝ Ծրագիր) Գ Տրանշի վարկային և դրամաշնորհային միջոցների, Ծրագրով նախատեսված Գյումրի քաղաքի բոլոր առաջնային փողոցների արտաքին լուսավորության արդիականացման բաղադրիչից Գյումրի քաղաքի Անի և Ավստրիական թաղամասերի փողոցային ցանցի հիմնանորոգմանն ու միևնույն թաղամասերի, ինչպես նաև Անի թաղամասը քաղաքին կապող Շիրակացի փողոցի արտաքին լուսավորության արդիականացմանն ուղղելու, ինչպես նաև վարկի և դրամաշնորհի սահմանաչափերի ավելացումների վերաբերյալ ձեռք բերված համաձայնությունը, անհրաժեշտություն է առաջացել կատարել փոփոխություններ Հայաստանի Հանրապետության Շիրակի մարզի Գյումրի համայնքի ավագանու 2016 թվականի մայիսի 6-ի N60-Ա որոշման մեջ։

Ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 25-րդ կետի, «Նորմատիվ իրավական ակտերի մասին» օրենքի 33-րդ հոդվածի 1-ին մասի 1-ին կետի, 34-րդ հոդվածի 1-ին և 2-րդ մասերի դրույթներով՝

**Հայաստանի հանրապետության Շիրակի մարզի Գյումրի համայնքի ավագանին** **որոշում է.**

1. Հայաստանի Հանրապետության Շիրակի մարզի Գյումրի համայնքի ավագանու 2016 թվականի մայիսի 6-ի «Վերակառուցման եվ Զարգացման Եվրոպական Բանկի՝ 23.500.000 (քսաներեք միլիոն հինգ հարյուր հազար) եվրո արժողությամբ «Գյումրու քաղաքային ճանապարհներ» ծրագրի համաձայնագրի ստորագրման մասին» N60-Ա որոշման(այսուհետ՝ Որոշում) մեջ կատարել հետևյալ փոփոխությունը.

1. Նախաբանում՝ «23.500.000(քսաներեք միլիոն հինգ հարյուր հազար)» թիվը և բառերը փոխարինել «27.030.000(քսանյոթ միլիոն երեսուն հազար)» թվով և բառերով։

2. Լիազորել Հայաստանի Հանրապետության Շիրակի մարզի Գյումրի համայնքի ղեկավար Վարդգես Սամսոնյանին՝ Գյումրի համայնքի անունից ստորագրելու, Որոշման համաձայն ստորագրված համաձայնագրում փոփոխություններ կատարելու մասին համաձայնագիր, հիմք ընդունելով սույն որոշման 1-ին կետը։

3. Սույն որոշումն ուժի մեջ է մտնում հրապարակմանը հաջորդող օրվանից։

Կ. Բադալյան

Հ. Գասպարյան

Ա. Հակոբյան

Ա. Չախոյան

Ս. Ջանոյան

*Կատ․ Ա․ Վարդանյան*

*«Գյումրու քաղաքային ճանապարհներ»*

*Ծրագրի փորձագետ, համակարգող*