Ն Ա Խ Ա Գ Ի Ծ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՇԻՐԱԿԻ ՄԱՐԶԻ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆԻ**

**ՈՐՈՇՈՒՄ**

**« » դեկտեմբերի 2023 թվականի N -Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ Ղ.ՂՈՒԿԱՍՅԱՆ ՓՈՂՈՑԻ՝ ՂԱՆԴԻԼՅԱՆ ՓՈՂՈՑ 1-ԻՆ ՆՐԲԱՆՑՔԻՑ ՏԻԳՐԱՆ ՄԵԾԻ ՓՈՂՈՑ ԸՆԿԱԾ ՀԱՏՎԱԾԸ ՀԱՐԱԿԻՑ ՇԱՐՔԵՐՈՎ ԱՆՎԱՆԱՓՈԽԵԼՈՒ ՄԱՍԻՆ**

Ղեկավարվելով Տեղական ինքնակառավարման մասին օրենքի 18-րդ հոդվածի 1-ին մասի 22-րդ կետով և Հայաստանի Հանրապետության կառավարության 2005 թվականի դեկտեմբերի 29-ի N 2387-Ն որոշմամբ հաստատված կարգի 4-րդ և 8-րդ կետերով և հիմք ընդունելով Հայաստանի Հանրապետության կրթության, գիտության, մշակույթի և սպորտի նախարարության N 03/31.3/32102-2023 գրությունը, 2023 թվականի նոյեմբերի 30-ին տեղի ունեցած հանրային բաց լսման և քննարկման արձանագրությունը ու Յուրի Վարդանյանի ընտանիքի անդամների դիմումը (համայնքապետարանում մուտքագրված 2023 թվականի նոյեմբերի 06-ին 23867 թվագրմամբ)՝ **Հայաստանի Հանրապետության Շիրակի մարզի Գյումրի** **համայնքի** **ավագանին որոշում է.**

1. Անվանափոխել Հայաստանի Հանրապետության Շիրակի մարզի Գյումրի քաղաքի վարչական տարածքում գտնվող Ղ.Ղուկասյան փողոցի՝ Ղանդիլյան փողոց 1-ին նրբանցքից Տիգրան Մեծի փողոց ընկած հատվածը հարակից շարքերով՝ «**Յու.Վարդանյան**» փողոց:
2. Հանձնարարել Գյումրու համայնքապետարանի աշխատակազմի քաղաքաշինության և հողօգտագործման բաժնին՝ իրականացնել անհրաժեշտ գործողություններ կապված փողոցի անվանափոխման հետ այդ թվում նաև անվանատախտակի նախագծման, պատրաստման և տեղադրման աշխատանքները:
3. Հանձնարարել Գյումրու համայնքապետարանի աշխատակազմի ֆինանսատնտեսագիտական բաժնի պետ-գլխավոր ֆինանսիստին՝ ապահովել անվանատախտակի նախագծման, պատրաստման և տեղադրման համար անհրաժեշտ վճարումը՝ համաձայն ներկայացվող ակտերի:
4. Սույն որոշումն օրինական ուժի մեջ մտնելուց հետո օրենքով սահմանված կարգով ներկայացնել աշխարհագրական անվանումների ռեգիստր վարող պետական լիազոր մարմնին՝ անվանափոխման պետական գրանցում իրականացնելու համար:
5. Սույն որոշմամբ կատարված փողոցի անվանափոխման վերաբերյալ տեղեկություններ տրամադրել Հայաստանի Հանրապետության Ոստիկանության Շիրակի մարզային վարչության Մուշ և «Կումայրի» բաժններին, Հայաստանի Հանրապետության Ոստիկանության անձնագրային և վիզաների վարչության Մուշ և «Կումայրի» անձնագրային բաժանմունքներին, Հայաստանի Հանրապետության կառավարությանն առընթեր անշարժ գույքի կադաստրի պետական կոմիտեի Շիրակի մարզային ստորաբաժանմանը և Գյումրու համայնքապետարանի աշխատակազմի քաղաքացիական կացության ակտերի գրանցման տարածքային բաժնին:
6. Սույն որոշումն ուժի մեջ է մտնում հրապարակմանը հաջորդ օրվանից:

Կ.Բադալյան

Հ.Գասպարյան

Ս.Ջանոյան

Ա.Չախոյան

Կատարող՝ Հ.Գասպարյան

**ՀԻՄՆԱՎՈՐՈՒՄ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ Ղ.ՂՈՒԿԱՍՅԱՆ ՓՈՂՈՑԻ՝ ՂԱՆԴԻԼՅԱՆ ՓՈՂՈՑ 1-ԻՆ ՆՐԲԱՆՑՔԻՑ ՏԻԳՐԱՆ ՄԵԾԻ ՓՈՂՈՑ ԸՆԿԱԾ ՀԱՏՎԱԾԸ ՀԱՐԱԿԻՑ ՇԱՐՔԵՐՈՎ ԱՆՎԱՆԱՓՈԽԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Որոշման ընդունումը նպատակ է հետապնդում ծանրամարտի Եվրոպայի, աշխարհի բազմակի և օլիմպիական խաղերի չեմպիոն Յուրի Վարդանյանի հիշատակը հավերժացնելու:

**ՏԵՂԵԿԱՆՔ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՔԱՂԱՔԻ Ղ.ՂՈՒԿԱՍՅԱՆ ՓՈՂՈՑԻ՝ ՂԱՆԴԻԼՅԱՆ ՓՈՂՈՑ 1-ԻՆ ՆՐԲԱՆՑՔԻՑ ՏԻԳՐԱՆ ՄԵԾԻ ՓՈՂՈՑ ԸՆԿԱԾ ՀԱՏՎԱԾԸ ՀԱՐԱԿԻՑ ՇԱՐՔԵՐՈՎ ԱՆՎԱՆԱՓՈԽԵԼՈՒ ՄԱՍԻՆ » ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2023 ԹՎԱԿԱՆԻ ԲՅՈՒՋԵՅՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

Գյումրի համայնքի ավագանու «Հայաստանի Հանրապետության Շիրակի մարզի Գյումրի քաղաքի Ղ.Ղուկասյան փողոցի՝ Ղանդիլյան փողոց 1-ին նրբանցքիցՏիգրան Մեծի փողոց ընկած հատվածը հարակից շարքերով անվանափոխելու մասին»որոշման ընդունմամբ Գյումրի համայնքի 2023 թվականի բյուջեյում էական փոփոխություններ` ավելացումներ և նվազեցումներ չեն նախատեսվում: